**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

**Проект!**

**ПОСТАНОВЛЕНИЕ № ……**

**от ………….. 2014 г.**

ЗА допълнение на Наредбата относно реда за назначаване и приемане на почетни (нещатни) консулски длъжностни лица, приета с Постановление № 311 на Министерския съвет от 19.12.2003 г., обн. ДВ, бр. 114 от 30.12.2003 г., в сила от 30.12.2003 г.

**МИНИСТЕРСКИЯТ СЪВЕТ**

**ПОСТАНОВИ:**

§1. Създава се нов чл.4а:

„**Чл.4а.** (1) В срок до един месец след изтичане на четиригодишен срок от назначаването му, както и след изтичане на всеки четиригодишен период от изпълнение на функциите му, почетното (нещатно) консулско длъжностно лице представя на министъра на външните работи отчет за дейността си през предходните четири години.

(2) Министърът на външните работи внася в Министерския съвет предложение за освобождаване на почетното (нещатно) консулско длъжностно лице в случай на отрицателна оценка на дейността му или при непредставяне на отчета по ал.1. ”.

**ПРЕХОДНА РАЗПОРЕДБА**

§2. Почетните (нещатни) консулски длъжностни лица, по отношение на които четиригодишният срок по чл.4а, ал.1 е изтекъл към датата на влизане в сила на това постановление, следва да представят отчет за дейността си по смисъла на чл.4а, ал.1 в срок до една година от влизане в сила на постановлението.

**МИНИСТЪР-ПРЕДСЕДАТЕЛ**

**ПЛАМЕН ОРЕШАРСКИ**

**ГЛАВЕН СЕКРЕТАР НА МИНИСТЕРСКИЯ СЪВЕТ**

**НИНА СТАВРЕВА**

**ПОСТОЯНЕН СЕКРЕТАР НА МВнР**

**ГЕОРГИ ДИМИТРОВ**

**ДИРЕКТОР НА ДИРЕКЦИЯ**

**„ПРАВНА” на МВнР**

**КРАСИМИР БОЖАНОВ**